ОБЈАВА НА ОФИЦИЈАЛНОМ САЈТУ МГИМО

<https://mgimo.ru/about/news/announce/ekho-grazhdanskoj-vojny-v-bosnii-i-gercegovine-proshloe-i-nastoyashchee/>

Превод на српски

**7. децембар 2021.**

**Међународни студентски округли сто «Ехо грађанског рата у Босни и Херцеговини: прошлост и садашњост»**

**Дана 7. децембра у 16.00 (по московском времену) у** [**слушаоници 423**](https://mgimo.ru/territory/map/?room=n423&q=423) **у МГИМО-у биће одржан међународни студентски округли сто «Ехо грађанског рата у Босни и Херцеговини: прошлост и садашњост». Организатори су Балкански Клуб НСО МГИМО и Републички центар за истраживање рата, ратних злочина и тражење несталих лица Владе Републике Српске, а скуп ће испратити и Фонд за подршку јавној дипломатији А.М. Горчакова на својим дигиталним платформама.**

На округлом столу ће бити одржана два панела: стручни панел и студентски панел.

Очекује се да ће у стручном панелу учествовати бивши министар спољних послова Југославије В. Јовановић (онлајн), директор Републичког центра за истраживање рата, ратних злочина и тражење несталих лица Владе Републике Српске М. Којић, начелник Одељења за истраживање, документовање и меморијализацију Републичког центра за истраживање рата, ратних злочина и тражење несталих лица Владе Републике Српске Д. Павловић, потпредсједник и члан Сарајевске комисије, стручњак за војна питања са великим искуством рада у мисијама УН широм свијета, укључујући и Босну и Херцеговину, и дугогодишњи војни експерт Међународног кривичног суда УН за бившу Југославију В. Безрученко.

Са руске стране учествоваће руководилац Центра за проучавање савремене балканске кризе Института за славистику Руске академије наука [Е.Ј. Гускова](https://inslav.ru/people/guskova-elena-yurevna) (модератор), оснивач и уредник портала “Балканист” [О.Бондаренко](https://progresspolicy.ru/oleg-bondarenko/), научни сарадник Одељења за савремену историју земаља Централне и Југоисточне Европе Института за славистику Руске академије наука [Г.Н. Енгелхардт](https://inslav.ru/people/engelgardt-georgiy-nikolaevich), и професор Катедре за међународне односе и спољну политику Русије на Факултету за међународне односе МГИМО, и декан Факултета за међународне односе и иностране регионалне студије Руског државног универзитета за хуманистичке науке, доктор историјских наука [Ј.М. Кожокин](https://mgimo.ru/people/kozhokin/).

Распоред излагања на студентском панелу ће бити одређен на основу резултата конкурса теза студентских радова. Заинтересованим за учешће на међународном студентском округлом столу «Ехо грађанског рата у Босни и Херцеговини: прошлост и садашњост» предлажу се следеће теме за учешће на конкурсу:

1. "Студија случаја (case study): исламизација Европе према босанском моделу";
2. "Порицање правде и послијератни међугенерацијски (трансгенерацијски) пренос ратних траума: примјер босанских Срба ";
3. ”Ревизија историје: случај страдања Срба у Сарајеву и региону Сребренице током грађанског рата у БиХ 1992-1995.“
4. ”Демонизација ”непријатеља“ ради искривљивања (написала бих ревизије) историје с циљем остваривања геополитичких интереса кроз пример демонизације Срба током грађанског рата у БиХ 1992-1995: случај Сребренице“
5. ”Мировни напори Русије током грађанског рата у БиХ 1992-1995. као фактор стабилизације у региону"
6. ”Последице грађанског рата 1992-1995. у БиХ као фактор политичких и правних контрадикција у региону у данашње време"
7. "Економска сарадња Србије, Републике Српске у оквиру БиХ и Русије као основа за послијератну стабилизацију у БиХ"
8. ”Етничке и демографске последице рата 1992-1995. у БиХ"

Пријаве за учешће на конкурсу послати до 30. новембра на е-мејл адресу Балканског Клуба МГИМО rosbalkanclub@gmail.com. Ако имате било каква питања, можете писати на исту е-мејл адресу или у групу Балканског Клуба на друштвеној мрежи [Вконтакте](https://vk.com/rosbalkanclub).

За слушаоце је потребна [регистрација](https://docs.google.com/forms/d/17xdQ4CkfBiGUbTasnVTp_-ydtjjxiRmodAH-sWnCi7M/viewform?edit_requested=true).

[Детаљније информације о догађају](https://vk.com/wall-105375130_1075).